Sydspanien
	14. – 21. oktober 2000

En tur med DOF - København
Birdlife-Denmark
af John Andersen og Frands Jensen

Internetudgave

Forord

Ekskursionsudvalget under DOF’s Københavnsafdeling arrangerede en tur til Sydspanien (Andalusien) i perioden 14. - 21. oktober 2000 med 14 deltagere og to ledere. Turen blev gennemført i to minibusser og med overnatning på tre forskellige hoteller. Vi besøgte følgende fire hovedområder:
1.	Søen Laguna de la Fuente de Piedra, nord for Antequera,
2.	Coto Doñana og omliggende områder,
3.	Området ved Gibraltar-strædet ved Tarifa og Gibraltar,
4.	Bjergene omkring Ronda.
Hovedvægten lå på de to midterste områder.
Vi havde arrangeret flybilletter med Mærsk Air, hoteller og leje af minibusser.
Vi mener, at vi kan skrive, at turen var vellykket. Vi fik set en utrolig masse fugle, og de fleste så vi virkelig godt. Dertil skal siges, at Sydspanien er et meget taknemmeligt område at arrangere fugleture til. Der er mange fugle, både rovfugle, hejrer, ænder, vadefugle og småfugle. Desuden nogle helt specielle arter, der er krydderi på enhver fugletur. 
Vejret i perioden var gennemgående lunt med temperaturer på 15 - 23°C, ikke særlig blæsende, og regn blev vi stort set forskånet for. Alt i alt et glimrende dansk sommervejr.
Et Michelins kort nr. 446 var uundværligt og tilstrækkeligt til at finde rundt på vejene. Derudover var der god hjælp at hente i diverse rapporter, bl.a. DOF Kbh. 1989, 1994 og 1998 og Robert Trojaborg 1997.
Vi måtte konstatere, at prisniveauet i Spanien er steget en del de senere år. Hvor man for få år siden kunne klare sig fint med ca. 2.000 pesetas pr. døgn til frokost og aftensmad, kneb det nu med at holde sig under 3.000.
Lederne takker hermed deltagerne for deres bidrag til en meget fin stortur.

Deltagerliste

Inger Zink-Nielsen, Højbjerg	Pia Stürup, Holte
Ivan Zink-Nielsen, Højbjerg	Jytte O. Jørgensen, Farum
Merete Crone, Kalundborg	Kirsten Letman, Børkop
My Størup, Rønne	Desiree Letman, Børkop
Grete Schøtt, Fredericia	Tove Stjernholm Jensen, Hobro
Preben Andersen, Fredericia	Bjarne Rud Jensen, Hobro
Anette Frost Jensen, København Ø	Kirsten Breddam, Ganløse
John Andersen, Jyllinge (leder)	Frands Jensen, Ganløse (leder)

Kort turoversigt

Lørdag	14.	oktober	København – Málaga – Campillos
Søndag 	15.	oktober	Campillos – Laguna de la Fuente de Piedra – El Rocío
Mandag	16.	oktober	El Rocío – La Rocina – Acebuche – Boca del Lobo – Matalascañas – El Rocío
Tirsdag	17.	oktober	El Rocío – Huelva – Acebuche – Parque Nacional de Doñana – El Rocío
Onsdag	18.	oktober	El Rocío – Laguna Medina – Cádiz – Barbate – Mesón de Sancho
Torsdag	19.	oktober	Mesón de Sancho – Tarifa – Mesón de Sancho
Fredag	20.	oktober	Mesón de Sancho – Tarifa – Gibraltar – Mesón de Sancho
Lørdag	21.	oktober	Mesón de Sancho – Ronda – Málaga – København

Turen dag for dag

Lørdag 14. oktober
Afgang med planmæssig forsinkelse på ca. ½ time fra Kastrup kl. 15.30 med Mærsk Air direkte til Málaga med ankomst 3½ time senere. Snart havde vi de to VW-minibusser køreklare, så det kunne gå nordpå mod Antequera og Campillos. Den flinke biludlejer ringede til hotellet og fortalte, at vi var på vej. Derved fik vi også at vide, at hotellet lå i Campillos og ikke i Fuente de Piedra, som vi troede. Der er kun 15 km mellem byerne, så ulykken havde ikke været så stor, hvis vi var kørt til Fuente. De havde travlt med en bryllupsfest på Hotel Los Chopos, men der var dog plads til os også, inklusive et glimrende aftensmåltid kl. 22. Ingen fugle blev noteret denne første dag. 

Søndag 15. oktober
Efter morgenmad på hotellet afgang kl. 9.00 mod Laguna de la Fuente de Piedra, som er en af Spaniens bedst kendte fuglesøer. Der yngler bl.a. et større antal Flamingoer. Vi kørte gennem et marklandskab, hvor der gik jægere og hunde på hver eneste mark. Tilsyneladende var det kaniner, der var målet for deres interesse. Ved Laguna de la Fuente de Piedra gik vi en mindre tur.

Laguna de la Fuente de Piedra, og vejen dertil (i paranteser), kl. 9 – 11.30,	7/8, 2 ?, 12°C 	
Fiskehejre	2
Flamingo	ca. 200
Gråand	ca. 200
Atlingand	1
Rørhøg	2
Tårnfalk	1
Rødhøne	(15)
Grønbenet rørhøne	100
Blishøne	5
Stylteløber	6
Stor præstekrave	50
Hvidbrystet præstekrave	5
Vibe	50
Dværgryle	50	Brushane	10
Dobbeltbekkasin	2
Rødben	3
Hættemåge	3
Sildemåge	200
Middelhavssølvmåge	10
Tyrkerdue	6
Mursejler	1
Hærfugl	(3) 2
Kalanderlærke	1
Toplærke	10
Sanglærke	(10)
Landsvale	50
Engpiber	3	Gul vipstjert	2
Hvid vipstjert	2
Rødstjert	1
Sortstrubet bynkefugl 	5
Cistussanger	5
Sorthovedet sanger	3 
Stor tornskade	1
Ensfarvet stær	>10
Gråspurv	xxx
Grønirisk	10
Stillits	xxx
Tornirisk	x
Kornværling	(1)	

Herefter gik vejen vestpå, syd om Sevilla og ned mod El Rocío. Vi foretog to stop på vejen. Det ene var frokostpause i en olivenlund, det andet en benstrækningspause i et pinje- og egelandskab lige før Hinojos. Sidstnævnte sted sås turens første blåskader og et lille udvalg af de rovfugle, som vi skulle stifte nærmere bekendtskab med de næste dage. Vi var fremme ved Hotel Toruño kl. 17. Det store vådområde bag hotellet, skabt af åen La Rocina, der er fuldt af alskens fugle om foråret, var på det nærmeste tørlagt. Der var dog vand og fugle nok til, at vi fandt det umagen værd at gå en lille aftentur inden aftensmaden på hotellets restauration kl. 21.15 (De ville ikke servere et sekund tidligere!).

El Rocío (og vejen dertil), kl. 12 – 20.30	3-6/8, 2 ?, 20°C	
Kohejre	(50) 100
Flamingo	ca. 200
Grågås	ca. 100 
Gråand	ca. 200
Sort glente	(3)
Rød glente	(6) 1
Gåsegrib	50
Spurvehøg	(2)
Musvåge	(1)
Dværgørn	(1) 2
Tårnfalk	(5) 2
Vandrefalk	1
Rødhøne	(5)
Vibe 	50	Sildemåge	30
Ringdue	2
Tyrkerdue	(10) 5
Turteldue	1
Alpesejler	(5)
Hærfugl	(5) 2
Toplærke	(10) 10
Theklalærke	1
Landsvale	(50) 50
Bysvale	5
Engpiber	(1)
Hvid vipstjert	5
Rødhals	(2)
Sortstrubet bynkefugl	5	Sorthovedet sanger	(3) 2
Broget fluesnapper	1
Musvit	(1)
Stor tornskade	1
Husskade	(2) 2
Ravn	(3) 2
Blåskade	(xx) x
Ensfarvet stær	(50) 50
Gråspurv	(xxx) xxx
Gulirisk	(x)
Grønirisk	15
Stillits	(xxx) xxx
Tornirisk	(15) 5	
Mandag 16. oktober
Den eneste fejl ved Hotel Toruño er, at det er umuligt at få morgenmad før kl. 9. Og det er egentlig ganske besynderligt, idet en stor del af gæsterne er fuglekiggere, der jo gerne vil begynde tidligt. Vi kørte derfor kl. 8 op til et cafeteria ved hovedvejen. Her serverer de morgenmad fra kl. 7. Det vil sige, de fleste spaniere indtager blot en kop kaffe, så det kom noget bag på personalet, at vi ville have både brød, smør, marmelade og juice. Det er fortrinsvis de lokale lastbilchauffører og håndværkere, der benytter stedet, så vi fik en hel del folklore med i prisen. Der er kun borde udendørs, og nattekulden hang stadig i luften – 13°C. Mens vi ventede, studerede vi månen, Saturn og Jupiter, som var tydeligt synlige med ringe og måner.
Efter morgenmaden kørte vi de få hundrede meter ned til La Rocina, hvor et af nationalparkens modtagelsescentre ligger, og hvor vi gik rundt på områdets stier til de forskellige skjul langs åen, hvor der trods tørken var en del vand. Her begyndte det vældig godt med Isfugl og en del forskellige andearter.
Efter en times tid her kørte vi ned til Acebuche, hvor nationalparkens hovedmodtagelsescenter ligger. Her er også en natursti, som vi gik tur på langs søområdet, Laguna de los Pájaros. Her var flere ænder, Isfugle, Små lappedykkere, en Dværgørn i en pinje, og til sidst så vi også et par Sultanhøns med to ungfugle på slæb. Også påfugle spankulerede rundt her.
Vi købte ind til frokost i El Rocío og kørte derefter ud af "bagsiden" af byen og over broen mod Coto del Rey. Her var der dog kørt alt for meget sand på vejen, og sporene var meget dybe, så den ene bil kom til at hænge med bugen på sandet. Vi fik den gravet og skubbet fri, men måtte opgive Coto del Rey. I stedet kørte vi forbi hotellet og ud til Coto del Lobo for at spise frokost. Her var en del fugle; især svævede gribbene højt over vore hoveder.
Resten af eftermiddagen blev tilbragt med badning og havfuglekiggeri ved Matalascañas. Her sås både Sandløbere med fjer og sandløbere uden fjer. Desuden Suler, Splitterner og Sildemåger og Middelhavssølvmåger.
Vi spiste aftensmad på en restauration mellem Acebuche og El Rocío, La Cantina de los Mimbrales. Meget anbefalelsesværdig og ikke dyrere end andre i området.

Doñana, hele dagen	6/8, 1 ?, 13-20°C	
Lille lappedykker	50
Sule	5
Kohejre	100
Silkehejre	2
Fiskehejre	6
Hvid stork	1
Flamingo	200
Grågås	100
Knarand	50
Krikand	200
Gråand	200
Skeand	30
Taffeland	30
Pibeand	1
Sort glente	5
Rød glente	5
Gåsegrib	10
Slangeørn	1
Rørhøg	1
Spurvehøg	1
Musvåge	1
Dværgørn	3
Tårnfalk	4
Rødhøne	6
Grønbenet rørhøne	10
Blishøne	10
Sultanhøne	3 + 2 juv.	Vibe	100
Sandløber	30
Dobbeltbekkasin	10
Hvidklire	1
Svaleklire	5
Sildemåge	10
Middelhavssølvmåge	50
Splitterne	20
Ringdue	6
Tyrkerdue	6
Turteldue	1
Isfugl	10
Hærfugl	4
Toplærke	30
Theklalærke	5
Landsvale	100
Engpiber	10
Bjergvipstjert	2
Hvid vipstjert	4
Gærdesmutte	5
Rødhals	3
Husrødstjert	1
Bynkefugl	3
Sortstrubet bynkefugl	15 
Solsort	4
Sangdrossel	1
Cettisanger	10	Sorthovedet sanger	x
Provencesanger	1
Munk	1
Gransanger	3
Løvsanger	5
Rødtoppet fuglekonge	2
Grå fluesnapper	2
Broget fluesnapper	5
Halemejse	5
Topmejse	5
Sortmejse	5
Musvit	5
Korttået træløber	2
Stor tornskade	2
Skovskade	1
Blåskade	xxx
Husskade	10
Allike	6
Ravn	5
Ensfarvet stær	50
Gråspurv	xx
Bogfinke	2
Gulirisk	x
Grønirisk	x
Stillits	xx
Tornirisk	5
Kornværling	x	
Tirsdag 17. oktober
Morgenmaden blev indtaget samme sted som dagen i forvejen, dog en halv time tidligere. Der var langt færre folk end dagen før. Formiddagens tur gik til Huelva-området. Vejen mellem Mazagón og Huelva forbi det store raffinaderi var spærret af politiet. Vi gættede på, at det skyldtes bombetrusler. Der havde været en del vrøvl med ETA dagene i forvejen. Vi måtte derfor omkring Palos de la Frontera, og det var heldigt, da vi kom direkte gennem et udmærket søområde. Her gjorde vi et par lange stop for at nyde alle de mange andefugle, hejrer, vadefugle og Isfugle. 
Herefter kørte vi over Rio Tinto, gennem Huelva by, over Rio Odiel og ned til El Portil sydvest for Huelva. I selve byen El Portil er der en lille sø, der plejer at huse mange interessante fugle. Således også denne dag. Vi så blandt andet turens første Hvidhovedede and; en flot han i noget nær pragtdragt.
På tilbagevejen gjorde vi kun et enkelt stop lige efter at have passeret Rio Tinto igen. Her ved en mindre flods udløb i Rio Tinto havde der også samlet sig en del vandfugle, bl.a. to Hvidhovedede ænder, denne gang hunner eller ungfugle. 

Huelva-området, kl. 9.15 – 13	2-5/8, 1-3 ?, 10-22°C	
Lille lappedykker	100
Toppet lappedykker	2
Sorthalset lappedykker	5
Skarv	40
Tophejre	1
Kohejre	10
Silkehejre	3
Fiskehejre	50
Hvid stork	6
Flamingo	40
Knopsvane	1
Grågås	20
Pibeand	15
Knarand	80
Krikand	x
Gråand	50
Spidsand	50
Skeand	100
Taffeland	30
Hvidhovedet and	3
Musvåge	3
Dværgørn	4
Tårnfalk	1	Rødhøne	5
Grønbenet rørhøne	20
Blishøne	50
Sultanhøne	10
Stylteløber	3
Klyde	4
Stor præstekrave	10
Vibe	10
Dværgryle	50
Brushane	5
Dobbeltbekkasin	25
Stor kobbersneppe	100
Hvidklire	1
Svaleklire	5
Mudderklire	5
Hættemåge	5
Sildemåge	xx
Middelhavssølvmåge	xx
Fjordterne	1
Sortterne	2
Tyrkerdue	x
Isfugl	5
Hærfugl	1	Toplærke	xx
Landsvale	xx
Hvid vipstjert	x
Rødhals	5
Sortstrubet bynkefugl	x
Solsort	1
Cettisanger	x
Cistussanger	1
Sorthovedet sanger	10
Løvsanger	1
Rødtoppet fuglekonge	1
Topmejse	1
Musvit	2
Pungmejse	2
Stor tornskade	1
Blåskade	xxx
Husskade	xx
Ravn	x
Ensfarvet stær	xx
Gråspurv	xx
Gulirisk	x
Stillits	x
Kornværling	x	

Vi var i Acebuche kl. 14 for at købe billet til den guidede tur gennem nationalparken. Disse 4-timers ture er meget efterspurgte, og man skal helst reservere plads flere måneder i forvejen for at få en tur på det ønskede tidspunkt. Man ser ikke fugle på turen, som man ikke kan se udenfor nationalparken, men man kommer rundt i alle de forskellige naturtyper og biotoper. Man bliver kørt rundt i store firehjulstrukne busser, som let forcerer det løse sand, og hvad der ellers findes af forhindringer. Efter turen var vi enige om, at det var en oplevelse, som vi ikke ville have været foruden. Afgang kl. 15. Vi var 21 betalende i alt. Guiden, Gonzales, som også var chauffør, talte udmærket engelsk, og han viste sig at have stor forståelse for vore ønsker om at standse her og hisset for at se på fuglene. Han vidste også, hvad det var for fugle vi så, både på engelsk, tysk og latin.
Den første del af turen gik langs stranden helt ned til Guadalquivirs udløb, hvor man kan se over floden til Sanlúcar de Barrameda. Det er i øvrigt her, de traditionsrige pilgrimsture til El Rocío gennem nationalparken begynder. På denne del af turen dominerede Strandskader, Sandløbere og Sildemåger. Der var mindst 50 gamle Audouinsmåger mellem mågerne. Det er en smuk, lys og slank måge, på størrelse med en Sildemåge, og den kendes på sit røde næb. Derefter ud gennem pinjeskovene til den udtørrede marisma. Netop ankommet til observatoriet ved Lucios de Vetalengua kom en Spansk kejserørn flyvende og satte sig i en pinjetop; desværre nogle hundrede meter for langt væk til, at vi kunne se den rigtigt godt. Turen fortsatte op over vandreklitterne. Her spiser Grågæssene sand, når de er på overvintring i Doñana, og i ældre tider blev de hårdt jaget af de lokale. John og Gonzales gik ud i sandet og fandt hurtigt uden at overanstrenge sig flere hundrede blyhagl. Disse blyhagl er et stort problem for gæssene i dag, selvom de er affyret for mange år siden. Gæssene spiser dem som kråsesten og bliver derved blyforgiftet. På busturen sås bl.a. kronhjort, dåhjort, vildsvin, heste og okser samt de på følgende side noterede fugle. Middag i restauranten lige udenfor El Rocío overfor broen over La Rocina. 

Parque Nacional de Doñana, kl. 15 – 19	0/8, 21°C	
Sule	1
Kohejre	10
Silkehejre	1
Flamingo	200
Grågås	100
Sort glente	2
Rød glente	20
Gåsegrib	40
Slangeørn	5
Blå kærhøg	1 han
Spurvehøg	1
Musvåge	3
Spansk kejserørn	1
Dværgørn	4
Tårnfalk	1
Rødhøne	7
Strandskade	100	Strandhjejle	2
Hvidbrystet præstekrave	100
Vibe	20
Sandløber	250
Lille kobbersneppe	3
Rødben	1
Mudderklire	1
Hættemåge	10
Audoinsmåge	50
Sildemåge	xxx
Middelhavssølvmåge	xx
Splitterne	100
Fjordterne	5
Turteldue	1
Hærfugl	3
Toplærke	xx
Landsvale	x	Hvid vipstjert	xx
Rødhals	x
Husrødstjert	1
Rødstjert	1
Bynkefugl	1
Sortstrubet bynkefugl	x
Solsort	1
Stor tornskade	3
Blåskade	xxx
Husskade	xx
Ravn	10
Ensfarvet stær	xx
Gråspurv	xx
Bogfinke	2
Gulirisk	x
Stillits	x	
Onsdag 18. oktober
Denne var dagen, hvor vi skulle flytte ned til området ved Gibraltar-strædet. Vi spiste morgenmad i El Rocío ved halv 8-tiden. Da vi kom tilbage til bilerne, sad der en knæler på den ene, som blev grundigt studeret. Vi kørte derefter over Pilas, syd om Sevilla og direkte ned mod Jerez de la Frontera. Her købte vi ind til frokost. Frokosten skulle indtages ved Laguna Medina, som ligger kun ca. 10 km fra Jerez. Denne fladvandede sø er en af Spaniens allerbedste fuglesøer. På denne årstid skulle der være både Marmorand, Hvidhovedet and og chance for Kamblishøne. Stor var vor skuffelse, da vi svingede fra hovedvejen og parkerede ved søen: Der var ikke en dråbe vand i! Efterårsregnen, der skulle have fyldt søen, var åbenbart ikke faldet endnu. Vi spiste vor frokost, mens vi så på Gåsegribbe, Sortstrubede bynkefugle og Top/Theklalærker.
Som kompensation for de manglende fugle ved Laguna Medina besluttede vi at køre omkring Cádiz, hvor vi gjorde et lidet charmerende stop ved Playa de Cortadura. Herfra kunne vi se et lille hjørne af Cádiz-bugten, men vi måtte se tværs over den stærkt befærdede motorvej til San Fernando. Stoppet gav dog lidt spændende fugle, bl.a. Stenvender.
Fra Cádiz kørte vi direkte mod Tarifa med et enkelt stop ved Barbate. Ved broen lige efter Barbate var der glimrende udsigt over Marismas de Barbate. Her gemte en flok Splitterner bl.a. på to Rovterner. Militæret lavede øvelsessprængninger i de bagvedliggende højdedrag, og bragene fik alle områdets Gåsegribbe på vingerne. De satte kursen mod byen, og mange fløj lavt over vore hoveder. Her var turens bedste mulighed for nærstudium af de store fugle. Desiree gik på opdagelse efter æselagurker og blev forskrækket, da én sprang i hovedet på hende. Ivan spottede en Rødrygget svale.
Derefter gik turen direkte til vort hotel, Mesón de Sancho, mellem Algeciras og Tarifa, hvor vi hurtigt blev indlogeret. Flere valgte at krakluske i hotellets omgivelser, andre hvilede ud, inden middagen på hotellet. Der var Stor flagspætte, Bjergvipstjert og masser af Rødhalse ved hotellet. Natugle blev hørt.

Fra El Rocío til Tarifa, hele dagen	1-3/8, 2 ?, 13-22°C	
Sule	2
Kohejre	xx
Silkehejre	xx
Fiskehejre	x
Hvid stork	1
Flamingo	1
Gåsegrib	200
Musvåge	10
Dværgørn	3
Tårnfalk	5
Rødhøne	3
Stylteløber	1
Stor præstekrave	5
Hvidbrystet præstekrave	10
Sandløber	10
Dværgryle	10
Brushane	5
Rødben	3
Mudderklire	1	Stenvender	3
Hættemåge	100
Sildemåge	xxx
Middelhavssølvmåge	xx
Rovterne	2
Splitterne	50
Tyrkerdue	xx
Natugle	1
Mursejler	1
Gråsejler	1
Alpesejler	3
Stor flagspætte	1
Toplærke	x
Theklalærke	xx
Landsvale	xx
Rødrygget svale	1
Bysvale	x
Bjergvipstjert	2
Hvid vipstjert	x	Rødhals	xx
Sortstrubet bynkefugl	xx
Stenpikker	1
Cettisanger	x
Cistussanger	x 
Sorthovedet sanger	x
Grå fluesnapper	1
Blåmejse	1
Stor tornskade	1
Blåskade	x
Husskade	xx
Allike	9
Ravn	5
Ensfarvet stær	xxx
Gråspurv	xx
Gulirisk	x
Stillits	xx
Tornirisk	1	
Torsdag 19. oktober
Tarifas havn er det europæiske Spaniens absolut sydligste punkt, 5 – 6 km sydligere end Gibraltar. Ser man mod øst, ser man ind i Middelhavet. Ser man mod vest, er det Atlanterhavet, man ser. Ser man mod syd, kan man på en afstand af kun 14 km se den afrikanske kyst tværs over Gibraltarstrædet. I teleskop kan man let tælle vinduerne i husene ovre i Marokko. Dette under forsætning af klart vejr, hvilket vi ikke havde meget af under opholdet ved Strædet.
Fem af deltagerne havde valgt at tilbringe en dag uden særlige fugleaktiviteter. De kørte med os andre til Tarifa fra morgenstunden og havde en udmærket dag i byen. Vi andre kørte ned til havnen og gik ud på dén af molerne, hvor bådene til Tanger lægger til. Der stod en masse skilte om, at det måtte man vist nok ikke, men der var mange lystfiskere og andre folk på molen, og desuden kan vi jo ikke læse spansk. Der blæste en strid vind lige i ansigtet på os, så det var slet ikke så let at hav-obse. Vi fik dog set en del Kuhls skråper og Suler, enkelte endog på fornuftig kort afstand. Splitterner fløj om ørerne på os hele tiden.
Efter et kort ophold ved Mirador del Estrecho (udsigtspunkt med ishus på hovedvejen mellem Tarifa og Algeciras) kørte vi ned til kysten lidt øst for Tarifa efter skiltene til Observatorio de Guadalmesí, som skulle være et af de bedste steder at observere fugletrækket ved Strædet. Her spiste vi frokost. Vi var ikke alene, idet et hold på tre fuglefængere gjorde os selskab. De havde opstillet en klapfælde med to store net, som de slog ned over nogle lave buske, når en eller flere fugle var landet i dem. For at lokke fuglene til havde de opstillet en halv snes små bure med syngende fugle. Vi diskuterede, om fuglefangsten var til ringmærkning eller til lyssky formål. Det så mest ud til det sidste. En bil med nogle Guardia Civil-betjente kom minsandten forbi, og My gjorde sig fortjent til en gæsteoptræden i "Gæt og Grimasser" for at forklare betjentene, hvad der foregik. Det så dog ikke ud til at gøre indtryk på ordensmagten. De vendte bilen og kørte tilbage til civilisationen uden at foretage sig noget.
Fugletrækket var ikke imponerende, men der kom dog en del rovfugle forbi, og der var jævnt hen småfugle i luften. Sidst på eftermiddagen kørte vi op ad vej CA 2213 mod Ojén-bjerget. Her var der også pænt med rovfugle i luften, især Gåsegribbe.
Tarifa-området, hele dagen	3-8/8, 3-4 ? , 13-18°C	
Kuhls skråpe	20
Sule	50
Skarv	2
Kohejre	xx
Sort stork	2
Sort glente	1
Gåsegrib	200
Slangeørn	5
Rørhøg	1
Spurvehøg	3
Musvåge	3
Dværgørn	10
Tårnfalk	5
Lærkefalk	1
Vandrefalk	1
Lille regnspove	1
Stenvender	6
Sildemåge	xxx
Middelhavssølvmåge	xx
Splitterne	25	Huldue	1
Korttået lærke	2
Toplærke	x
Theklalærke	x
Sanglærke	x
Klippesvale	25
Landsvale	xx
Rødrygget svale	6
Bysvale	10
Skovpiber	1
Engpiber	xx
Bjergvipstjert	2
Hvid vipstjert	x
Gærdesmutte	5
Rødhals	15
Husrødstjert	4
Rødstjert	2
Bynkefugl	4
Sortstrubet bynkefugl	xx
Blådrossel	1	Solsort	1
Sangdrossel	4
Cistussanger	1
Sorthovedet sanger	xx
Gærdesanger	1
Munk	5
Rødtoppet fuglekonge	3
Blåmejse	2
Musvit	1
Ravn	2
Ensfarvet stær	xxx
Gråspurv	xx
Bogfinke	x
Gulirisk	x
Stillits	xx
Tornirisk	xx
Gærdeværling	2
Kornværling	x	
Fredag 20. oktober
Fra morgenstunden kørte vi igen ned ad vejen mod Observatorio de Guadalmesí og stoppede samme sted som i går. De, der havde lyst, kunne så gå de ca. 2 km ned til observatoriet, og de andre kunne køre med i bilerne. Her tilbragte vi formiddagen i selskab med Blådrosler, Gærdeværlinger og en Provencesanger. Der var til tider de sædvanlige rovfugle i luften; især Dværgørne. Pludselig kom en falk strygende langs klipperne og fløj lidt ud over vandet, inden den forsvandt. Den var langhalet som en Tårnfalk, men næsten helt ensfarvet mørkebrun. Fuglen blev efter en del diskussion bestemt til Eleonorafalk.

Observatorio de Guadalmesí, kl. 9 – 12	6/8, 1-3 ?, 13-18°C	
Kuhls skråpe	10
Sule	10
Skarv	2
Kohejre	xx
Sort glente	1
Gåsegrib	x
Musvåge	1
Dværgørn	3
Tårnfalk	2
Eleonorafalk	1
Lille regnspove	1
Stenvender	20
Middelhavssølvmåge	xx
Splitterne	10	Toplærke	x
Theklalærke	x
Klippesvale	25
Landsvale	x
Skovpiber	1
Engpiber	xx
Bjergvipstjert	1
Hvid vipstjert	x
Rødhals	20
Husrødstjert	3
Sortstrubet bynkefugl	xx
Blådrossel	4
Solsort	1
Cettisanger	1	Provencesanger	1
Sorthovedet sanger	10
Ravn	2
Ensfarvet stær	x
Gråspurv	xx
Bogfinke	xx
Gulirisk	xx
Grønirisk	xx
Stillits	xxx
Tornirisk	xx
Gærdeværling	2
Kornværling	4	

Herefter kørte vi til La Línea og købte ind til frokost, som blev indtaget på Punta de Europa i Gibraltar. Vi måtte gennem en pæn kø af biler for at komme ind til byen ved klippen, men af formaliteter var der kun paskontrollen (spansk og britisk). Netop inde på britisk territorium blev vi stoppet af en bom, idet et fly skulle passere vejen. Først da det var kørt ud til take-off, kunne vi køre over startbanen. En lidt sær fornemmelse. Besøget i Gibraltar var ikke specielt vellykket. Skyerne hang lavt, og det var ikke hele tiden, at vi kunne se toppen af den 425 meter høje klippe. Efter frokost kørte vi om på østsiden af klippen, hvor vi kunne se ned på nogle Topskarver og op på et par Vandrefalke. Bortset fra disse var der næsten kun Middelhavssølvmågerne at se på. Dem er der til gengæld ganske mange af. Der er hele tiden måger i luften, og de kan høres. Helt galt blev det dog først, da en Fiskeørn passerede. Så måtte alle mågerne i luften på én gang.

Gibraltar og vejen til og fra, kl. 13 - 15.30	6-8/8, 3-4 ?, 17°C	
Sule	25
Topskarv	4
Hvid stork	15
Spurvehøg	3
Fiskeørn	1
Vandrefalk	2
Lille regnspove	2	Mudderklire	3
Middelhavssølvmåge	xxxx
Klippedue	1
Klippesvale	10
Landsvale	x
Engpiber	x
Husrødstjert	6	Solsort	1
Cistussanger	1
Sorthovedet sanger	4
Ensfarvet stær	xx
Gråspurv	xx
Bogfinke	x
Stillits	xx	

Efter hjemkomst til hotellet blev der kratlusket lidt i nærheden, uden at det dog gav de store mængder fugle. Kl. 20 var der afskedsmiddag, og derefter afsyngelse af til lejligheden komponerede sange. Lederne undrede sig meget over, hvornår deltagerne havde haft tid til at digte.

Lørdag 21. oktober
På denne turens sidste dag kørte vi fra morgenstunden gennem Algeciras og op af A 369 mod Ronda. Så længe vi var i lavlandet, var vejret fint, men efterhånden som vi steg op i højderne, kørte vi ind i skyerne. Vi foretog en del stop undervejs, som bl.a. gav Alpekrager og turens eneste Kirkeugle, der sloges med nogle Alliker. Lidt i 12 nåede vi Ronda, hvor vi slap af med bilerne i et parkeringshus og gik ned til "udsigtsklippen" for at sætte os og spise frokost. Ved broen over kløften var hverken Alpekrager eller Stenspurve "på plads". Derimod sås flotte Blådrosler på byens skorstene, en lille flok Små korsnæb og en del Klippesvaler. Vi kørte videre kl. 14 over El Burgo, Coín og Cartama mod Málaga. Et par stop i højlandet mellem Ronda og El Burgo (max. 1190 m) gav meget flotte kig på et par Sørgestenpikkere og en flok på ikke mindre end 50 Stenspurve. Alpekrager var i luften sammen med en Duehøg og Hedelærke hørtes. Ved siden af gik en flok Rødhøns. Under et stop i nærheden af Coín opdagedes et par Høgeørne; desværre på temmelig stor afstand. Herefter gik det direkte mod lufthavnen i Málaga, som nåedes mellem 17 og 18, altså i god tid til vor afgang kl. 19.40.

Fra Tarifa til Málaga over Ronda, kl. 9 – 17	5-8/8, 3 ?, 10-20°C	
Kohejre	xx
Fiskehejre	2
Hvid stork	100
Gåsegrib	10
Rørhøg	1
Duehøg	1
Spurvehøg	2
Musvåge	2
Høgeørn	2
Tårnfalk	5
Rødhøne	10
Middelhavssølvmåge	xx
Klippedue	10
Tyrkerdue	x
Kirkeugle	1
Mursejler	1
Toplærke	x
Theklalærke	x
Hedelærke	1	Klippesvale	50
Landsvale	x
Bysvale	x
Engpiber	x
Bjergvipstjert	4
Hvid vipstjert	3
Gærdesmutte	1
Rødhals	x
Husrødstjert	10
Bynkefugl	1
Sortstrubet bynkefugl	xx
Sørgestenpikker	 3
Blådrossel	3
Solsort	5
Sangdrossel	4
Cettisanger	1
Provencesanger	1
Sorthovedet sanger	xx
Munk	4	Blåmejse	2
Musvit	3
Stor tornskade	1
Skovskade	2
Alpekrage	100
Allike	xx
Ravn	4
Ensfarvet stær	xx
Gråspurv	xx
Stenspurv	50
Bogfinke	xx
Gulirisk	xx
Grønirisk	x
Stillits	xx
Tornirisk	xx
Lille korsnæb	x
Kornværling	x

Flyet kom af sted til tiden, efter at vi var blevet truet med over en times ventetid, hvis passagererne ikke kom på plads her og nu. Vi var i København ved 23.30-tiden. Her tog vi afsked efter en glimrende fugletur.

Artsgennemgang 

Dette afsnit har til hensigt at nævne de lokaliteter og datoer, hvor fuglene er set. For de mere almindelige arters vedkommende er dog kun knyttet nogle generelle kommentarer.

Lille lappedykker (Tachybaptus ruficollis)
Almindelig i de fleste vådområder.

Toppet lappedykker (Podiceps cristatus)
To set i nærheden af Huelva 17. oktober.

Sorthalset lappedykker (Podiceps nigricollis)
Ca. 5 ved El Portil 17. oktober.

Kuhls skråpe (Calonectris diomedea)
Ca. 30 iagttaget fra Tarifa 19. og 20. oktober.

Sule (Sula bassana)
Almindelig ved Tarifa-kysten og Gibraltar. Ca. 80 noteret, såvel ungfugle som adulte. 

Skarv (Phalacrocorax carbo)
40 i nærheden af Huelva 17. oktober. Enkelte andre steder.

Topskarv (Phalacrocorax aristotelis)
4 set i Gibraltar 20. oktober.

Tophejre (Ardeola ralloides)
1 imm. set i nærheden af Huelva 17. oktober.

Kohejre (Bubulcus ibis)
Meget almindelig i lavlandet.

Silkehejre (Egretta garzetta)
Almindelig i lavlandet.

Fiskehejre (Ardea cinerea)
Almindelig i lavlandet.

Sort stork (Ciconia nigra)
2 set på træk ved Tarifa sammen med Gåsegribbe 19. oktober.

Hvid stork (Ciconia ciconia)
Almindelig i det sydligste. Overvintrer i Sydspanien.

Flamingo (Phoenicopterus ruber)
Ca. 200 noteret Laguna de la Fuente de Piedra 15. oktober, ca. 200 i Doñana og ca. 40 ved Huelva.

Knopsvane (Cygnus olor)
Ét eksemplar set ved Huelva 17. oktober.

Grågås (Anser anser)
Var begyndt at ankomme til overvintring i Doñana. Nogle hundrede noteret.

Pibeand (Anas penelope)
1 set ved La Rocina 16. oktober og ca. 15 i nærheden af Huelva 17. oktober.

Knarand (Anas strepera)
Almindelig. Ca. 150 noteret.

Gråand (Anas platyrhynchos)
Lidt mere almindelig end foregående.

Krikand (Anas crecca)
280 noteret i Doñana og ved Huelva.

Atlingand (Anas querquedula)
1 set ved Laguna de la Fuente de Piedra.

Spidsand (Anas acuta)
Ca. 50 set ved El Portil 17. oktober.

Skeand (Anas clypeata)
30 noteret i Doñana 16. oktober og 100 ved Huelva 17. oktober.

Taffeland (Aythya ferina)
Almindelig i Doñana og ved Huelva. 60 noteret.

Hvidhovedet and (Oxyura leucocephala)
1 han set ved El Portil og 2 imm. i nærheden af Huelva 17. oktober.
 
Sort glente (Milvus migrans)
12 noteret. De fleste sikkert på træk.

Rød glente (Milvus milvus)
32 noteret; de fleste i Doñana.

Gåsegrib (Gyps fulvus)
Meget almindelig. 500 noteret, men sandsynligvis mange gengangere. Ved Barbate fik vi dem næsten i hovedet.

Slangeørn (Circaetus gallicus)
11 noteret. Sandsynligvis alle på træk.

Rørhøg (Circus aeruginosus)
5 trækkende fugle noteret.

Blå kærhøg (Circus cyaneus)
1 han set i Doñana 17. oktober mens John og Gonzales samlede blyhagl.

Duehøg (Accipiter gentilis)
1 han set flot mellem Ronda og El Burgo 21. oktober.

Spurvehøg (Accipiter nisus)
12 trækkende noteret forskellige steder.

Musvåge (Buteo buteo)
24 noteret forskellige steder.

Spansk kejserørn (Aquila adalberti)
1 ad. set på stor afstand ved Lucios de Vetalengua inde i nationalparken 17. oktober.

Dværgørn (Hieraaetus pennatus)
Overraskende almindelig. 30 fugle noteret; nok alle på træk.

Høgeørn (Hieraaetus fasciatus)
1 par set på lang afstand ved Coín 21. oktober.

Fiskeørn (Pandion haliaetus)
1 set i Gibraltar 17. oktober. Den fik alle de Gulbenede sølvmåger på vingerne.

Tårnfalk (Falco tinnunculus)
Til stede i alle landskaber. 30 noteret i alt.

Lærkefalk (Falco subbuteo)
1 morgenfrisk fugl set ved Mesón de Sancho 19. oktober.

Eleonorafalk (Falco eleonorae)
En overraskelse, som da også voldte nogle bestemmelseskvaler. 1, mørk fase, ved Tarifa 20. oktober.

Vandrefalk (Falco peregrinus)
På spansk: Halcón común (almindelig falk). Det er den da også i Spanien, sammenlignet med de fleste andre lande. Vi noterede dog kun 4: 1 i El Rocío 16. oktober, 1 imm. ved Tarifa 19. oktober og et par i Gibraltar 20. oktober.

Rødhøne (Alectoris rufa)
50 noteret; et overraskende højt tal midt i jagttiden.

Grønbenet rørhøne (Gallinula chloropus)
130 noteret. Flest – 100 – i Laguna de la Fuente de Piedra.

Blishøne (Fulica atra)
Almindelig.

Sultanhøne (Porphyrio porphyrio)
3 ad. + 2 imm. i Doñana. 10 noteret ved Huelva. Almindelig i større vådområder.

Strandskade (Haematopus ostralegus)
Ca. 100 set langs kysten i nationalparken 17. oktober. 
Klyde (Recurvirostra avosetta)
4 ved El Portil 17. oktober.

Stylteløber (Himantopus himantopus)
6 i Laguna de la Fuente de Piedra 15. oktober. 4 noteret andre steder.

Stor præstekrave (Charadrius hiaticula)
50 i Laguna de la Fuente de Piedra. 15 andre steder.

Hvidbrystet præstekrave (Charadrius alexandrinus)
5 set ved Laguna de la Fuente de Piedra. Mange – 100 – ved Atlanterhavskysten 17. oktober.

Strandhjejle (Pluvialis squatarola)
2 set på turen gennem Parque Nacional de Doñana 17. oktober.

Vibe (Vanellus vanellus)
Mange set i Laguna de la Fuente de Piedra og i Doñana.

Sandløber (Calidris alba)
Over 200 ved Atlantkysten i Doñana 17. oktober. 

Dværgryle (Calidris minuta)
50 ved Laguna de la Fuente de Piedra 15. oktober. 50 ved Huelva 17. oktober.

Brushane (Philomachus pugnax)
Ikke så almindelig. 20 fugle noteret; 10 ved Laguna de la Fuente de Piedra, 5 Huelva og 5 andre steder.

Dobbeltbekkasin (Galinago galinago)
37 stk. noteret – flest ved Huelva 17. oktober.

Stor kobbersneppe (Limosa limosa)
Ca. 100 ved Huelva 17. oktober.

Lille kobbersneppe (Limosa lapponica)
3 set på turen langs Atlanterhavskysten 17. oktober.

Lille regnspove (Numenius phaeopus)
Få set ved Tarifa og i Gibraltar.

Rødben (Tringa totanus)
7 fugle noteret.

Hvidklire (Tringa nebularia)
1 i Doñana og 1 ved Huelva.

Svaleklire (Tringa ochropus)
5 Doñana og 5 ved Huelva.

Mudderklire (Actitis hypoleucos)
5 ved Huelva og 2 andre steder.

Stenvender (Arenaria interpres)
Set ved Cádiz og Tarifa i moderate antal.

Hættemåge (Larus ridibundus)
Set lidt hist og her under hele turen.

Audouinsmåge (Larus audouinii)
Mindst 50 ad. af denne fåtallige og smukke måge set langs Atlanterhavskysten 17. oktober.

Sildemåge (Larus fuscus)
Almindeligste måge langs Costa de la Luz (den sydspanske Atlanterhavskyst fra Tarifa til den portugisiske grænse).

Middelhavssølvmåge (Larus cachinnans)
Også kaldet Gulbenet sølvmåge. Almindelig – særlig i Gibraltar.

Splitterne (Sterna sandvicensis)
I alt ca. 200 noteret forskellige steder ved atlantkysten.

Rovterne (Sterna caspia)
2 set ved Barbate 18. oktober.

Fjordterne (Sterna hirundo)
1 ved El Portil og 5 ved atlantkysten 17. oktober.

Sortterne (Chlidonias niger)
2 i sø ved Huelva 17. oktober.

Ringdue (Columba palumbus)
Set forskellige steder i ringe antal.

Klippedue (Columba livia)
Denne vildform af tamdue blev set med 1 Gibraltar 20. oktober og ca. 10 i Ronda 21. oktober.

Huldue (Columba oenas)
1 set ved Tarifa 19. oktober.

Turteldue (Streptopelia turtur)
Set tre steder i Doñana.

Tyrkerdue (Streptopelia decaocto)
Set i forskellige byer en route. Ca. 100 noteret.

Kirkeugle (Athene noctua)
1 set en route 21. oktober lige inden Ronda. Vi gjorde os en del anstrengelser for at finde denne charmerende ugle, men den er tilsyneladende ikke så almindelig længere.

Natugle (Strix aluco)
3 hørt ved Mesón de Sancho.

Mursejler (Apus apus)
Langt de fleste er trukket væk, men vi så dog 1 ved Laguna de la Fuente de Piedra, 1 ved Barbate og yderligere 1.

Gråsejler (Apus pallidus)
1 set ved Barbate 18. oktober.

Alpesejler (Apus melba)
5 set undervejs 15. oktober, og 3 ved Barbate 18. oktober.

Isfugl (Alcedo atthis)
10 i Doñana 16. oktober og 5 ved Huelva 17. oktober.

Hærfugl (Upupa epops)
20 noteret forskellige steder. Ret almindelig.

Stor flagspætte (Dendrocopos major)
1 ved Mesón de Sancho.

Kalanderlærke (Melanocorypha calandra)
1 ved Laguna de la Fuente de Piedra 15 oktober.

Korttået lærke (Calandrella brachydactyla)
2 observeret syngende ved Tarifa 19. oktober.

Toplærke (Galerida cristata)
Almindelig overalt.

Theklalærke (Galerida theklae)
Det kræver nøje granskning af skelne denne art fra den foregående. Derfor er der ikke noteret så mange, men der har givet været mange flere imellem, som blot er blevet betragtet som Toplærker eller “Hoplalærker”.

Hedelærke (Lullula arborea)
1 hørt øst for Ronda 21. oktober.

Sanglærke (Alauda arvensis)
Småflokke set på træk et par steder.

Klippesvale (Ptyonoprogne rupestris)
Almindelig på træk ved Tarifa og i Ronda. Ca. 100 noteret.

Landsvale (Hirundo rustica)
Meget almindelig på træk.

Rødrygget svale (Hirundo daurica)
1 set ved Barbate 18. oktober. 6 set nær Facinas 19. oktober. 
Bysvale (Delichon urbica)
Ret almindelig i El Rocío og de fleste andre byer. Ingen set på træk.

Skovpiber (Anthus trivialis)
Enkelte set eller hørt på træk ved Tarifa.

Engpiber (Anthus pratensis)
Adskillige set eller hørt på forskellige steder.

Gul vipstjert (Motacilla flava)
2 set ved Laguna de la Fuente de Piedra.

Bjergvipstjert (Motacilla cinerea)
Set forskellige steder. Bl.a. ved Tarifa og 1 stationær ved Mesón de Sancho.

Hvid vipstjert (Motacilla alba)
Noteret mange steder.

Gærdesmutte (Troglodytes troglodytes)
Hørt og set en del steder.

Rødhals (Erithacus rubecula)
Meget almindelig på træk eller måske på vinterophold.

Husrødstjert (Phoenicurus ochruros)
25 fugle noteret forskellige steder.

Rødstjert (Phoenicurus phoenicurus)
4 fugle noteret.

Bynkefugl (Saxicola rubetra)
9 fugle noteret forskellige steder. 

Sortstrubet bynkefugl (Saxicola torquata)
Meget almindelig alle steder. Turens fugl!

Stenpikker (Oenanthe oenanthe)
1 set en route 18. oktober.

Sørgestenpikker (Oenanthe leucura)
3 set smukt på vej fra Ronda mod El Burgo 21. oktober.

Blådrossel (Monticola solitarius)
5 ved Tarifa og 3 i Ronda.

Solsort (Turdus merula)
I alt 14 noteret.

Sangdrossel (Turdus philomelos)
I alt 9 trækfugle noteret.
Cettisanger (Cettia cetti)
Almindelig; Især i vådområder, men også på tørre steder, hvor man ikke skulle vente den.

Cistussanger (Cisticola juncidis)
Ret almindelig.

Provencesanger (Sylvia undata)
1 ved Acebuche 16. oktober, 1 ved Tarifa 20. oktober og 1 undervejs 21. oktober.

Sorthovedet sanger (Sylvia melanocephala)
Meget almindelig.

Gærdesanger (Sylvia curruca)
En enkelt set på træk ved Tarifa 19. oktober.

Munk (Sylvia atricapilla)
Ret almindelig flere steder – 10 noteret.

Spansk gransanger (Phylloscopus ibericus)
3 noteret i Doñana 16. oktober.

Løvsanger (Phylloscopus trochilus)
6 noteret i Doñana og ved Huelva.

Rødtoppet fuglekonge (Regulus ignicapillus)
Hørt flere steder.

Grå fluesnapper (Musicapa striata)
Kun 3 noteret.

Broget fluesnapper (Ficedula hypoleuca)
7 noteret i alt.

Halemejse (Aegithalos caudatus)
5 ved La Rocina 16. oktober.

Topmejse (Parus cristatus)
5 ved La Rocina 16. oktober.

Sortmejse (Parus ater)
Hørt og set ved La Rocina.

Blåmejse (Parus caeruleus)
Ret fåtallig.

Musvit (Parus major)
Ret almindelig.

Korttået træløber (Certhia brachydactyla)
Hørt flere steder; kun set en enkelt gang ved La Rocina.
Pungmejse (Remiz pendulinus)
2 hørt i vådområde i nærheden af Huelva 17. oktober.

Stor tornskade (Lanius excubitor)
Den sydeuropæiske race, meridionalis, forholdsvis almindelig, set flere steder.

Skovskade (Garrulus glandarius)
3 set i fyrreskovene.

Blåskade (Cyanopica cyana)
Almindelig i Doñana og andre steder i den rette biotop.

Husskade (Pica pica)
Almindelig.

Alpekrage (Pyrrhocorax pyrrhocorax)
Ca. 100 noteret i bjergegnene omkring Ronda.

Allike (Corvus monedula)
Ret almindelig.

Ravn (Corvus corax)
Ret almindelig; derimod ses ingen krager (Corvus corone).

Ensfarvet stær (Sturnus unicolor)
Meget almindelig.

Gråspurv (Passer domesticus)
Meget almindelig.

Stenspurv (Petronia petronia)
50 i flok set undervejs fra Ronda til Málaga 21. oktober.

Bogfinke (Fringilla coelebs)
Ret almindelig på træk.

Gulirisk (Serinus serinus)
Genkendes af og til på sin gule overgump, når den farer forbi, eller på sin stemme.

Grønirisk (Carduelis chloris)
Ret almindelig.

Stillits (Carduelis carduelis)
En af områdets dominerende småfugle.

Tornirisk (Carduelis cannabina)
Ret talrig rundt omkring.

Lille korsnæb (Loxia curvirostra)
En lille flok passerede os i Ronda by 21. oktober.
Gærdeværling (Emberiza cirlus)
2 set ved Tarifa både 19. og 20. oktober.

Kornværling (Miliaria calandra)
Temmelig almindelig.

Forkortelser

Vejret
0/8, 1/8, 2/8, etc.	graden af skydække. 	0/8 = ingen skyer,
8/8 = helt overskyet
3 V	angiver vindstyrke og -retning	0 = ingen vind
		1 = svag vind
		2 = let vind	
		3 = jævn vind
		4 = frisk vind
		5 = hård vind
		6 = kuling
		osv.
		V = vestlig vind, osv.

Fuglene
pull.	pullus/pulli = (dun)unge/(dun)unger
juv.	juvenil = 1. ungfugledragt
imm.	immature = dragter efter 1. ungfugledragt, men inden voksendragt
ad.	adult = voksendragt
K	kalenderår. F.eks. 1K = første kalenderår = det kalenderår, hvor fuglen er klækket. 3K = fuglens 3. kalenderår, osv.
sp.	species = en fugleart i en given slægt. F.eks. skarv sp. = en art i slægten Phalacrocorax
x	et et-cifret antal, altså mellem 1 og 9
xx	et to-cifret antal, altså mellem 10 og 99
xxx	et tre-cifret antal, altså mellem 100 og 999
xxxx	et fire-cifret antal, altså mellem 1000 og 9999